Document ID: 32000D0252

Odločba Komisije
z dne 17. marca 2000
o spremembi Odločbe 1999/710/ES o začasnih seznamih obratov tretjih držav, iz katerih države članice dovolijo uvoz mletega mesa in mesnih pripravkov
(notificirano pod dokumentarno številko K(2000) 700)
(Besedilo velja za EGP)
(2000/252/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/EGS z dne 22. junija 1995 o pogojih za pripravo seznamov obratov v tretjih državah iz katerih države članice dovolijo uvoz določenih proizvodov živalskega porekla, ribiških proizvodov ali živih školjk [1], kakor je bila spremenjena z Odločbo 98/603/ES [2], in zlasti člena 2(1) in člena 7 Odločbe,
ob upoštevanju naslednjega:
(1) Začasni seznam obratov za proizvodnjo mletega mesa in mesnih pripravkov je bil vzpostavljen z Odločbo Komisije 1997/710/ES [3].
(2) Brazilija, Čile, Madžarska, Izrael, Poljska in Tajska so poslali seznam obratov za proizvodnjo mletega mesa in mesnih pripravkov, za katere pristojni organi potrjujejo, da so v skladu s predpisi Skupnosti.
(3) Za Brazilijo, Čile, Madžarsko, Izrael, Poljsko in Tajsko se tako lahko sestavijo seznami obratov za proizvodnjo mletega mesa in mesnih pripravkov v skladu s postopkom iz Odločbe 95/408/EGS v zvezi z nekaterimi državami.
(4) Nekatere tretje države svojih seznamov obratov niso poslale pravočasno; zato je treba kot prehodni ukrep odobriti dodatno obdobje za uvoz mletega mesa iz teh tretjih držav, da ne bi prekinili trgovine.
(5) V tem primeru bodo zato države članice odgovorne same zagotoviti, da obrati, iz katerih uvažajo mesne pripravke, izpolnjujejo zahteve, ki niso manj stroge kot zahteve Skupnosti.
(6) Ukrepi iz te odločbe so v skladu z mnenjem Stalnega veterinarskega odbora -
SPREJELA NASLEDNJO ODLOČBO:
Člen 1
1. Besedilo Priloge k tej odločbi se doda Prilogi k Odločbi 1999/710/ES.
2. V zvezi s tretjimi državami, razen tistimi iz Priloge k Odločbi 1999/710/ES, lahko države članice obratom dovolijo uvoz mesnih pripravkov do 1. septembra 2000.
Člen 2
Ta odločba je naslovljena na države članice.
V Bruslju, 17. marca 2000

Labels: 0
3
17
5